Dragon (kozmická loď)

SpaceX Dragon285pxNákladná kozmická loď Dragon CRS sa blíži k Medzinárodnej vesmírnej stanici (ISS)Základné údajeVýrobca: SpaceXKrajina pôvodu: USAÚloha: zásobovanie Medzinárodnej vesmírnej stanice (ISS)Technické špecifikácieDĺžka kabíny: 3,1 mDĺžka nákl. priestoru: 2,7 mCelková dĺžka lode: 6,1 mPriemer lode: 3,7 mHermetizovaný priestor: 10 m³Nehermetizovaný priestor: 14 m³ alebo až 34 m³ (s rozšíreným nákladovým priestorom)Hmotnosť prázdnej lode:  4 200 kgHmotnosť nákladu:  na ISS do 6 000 kg nákladu, ktorý mohol byť buď všetok v hermetizovanom alebo nehermetizovanom priestore, alebo rozložený medzi nimi. Na Zem mohol priviesť 3 500 kg nákladu, čo mohlo predstavovať všetku nehermetizovanú hmotnosť k likvidácii alebo do 3 000 kg hermetizovaného nákladuHmotnosť pri štarte:  7 510 kgVýdrž samostatného letu:  7 dní Výdrž vo vesmíre:  do 2 rokov

Dragon, známy tiež ako Dragon 1, bola znovupoužiteľná nepilotovaná nákladná kozmická loď, ktorú vyvinula americká súkromná spoločnosť SpaceX s podporou NASA v rámci programu COTS. Prvý skúšobný let lode Dragon sa uskutočnil 8. decembra 2010. Bolo to prvýkrát, čo sa kozmická loď vyvinutá súkromnou spoločnosťou úspešne dostala na obežnú dráhu a potom sa vrátila späť na Zem. V októbri 2012 už plne naložená loď odštartovala k Medzinárodnej vesmírnej stanici (ISS). Na posledný let k ISS loď odštartovala 7. marca 2020 a o mesiac neskôr úspešne pristála v Tichom oceáne. Nástupcom kozmických lodí Dragon sa stal Dragon 2. 

 Kontrakt COTS 
V súťaži vypísanej v rámci programu Commercial Orbital Transportation Services (COTS) bola v roku 2006 vybraná spoločnosť SpaceX, aby vyvinula kozmické plavidlo pre dopravu nákladu a výhľadovo aj ľudských posádok na nízku obežnú dráhu Zeme, najmä k Medzinárodnej vesmírnej stanici (ISS). V rámci prideleného kontraktu v hodnote minimálne 278 miliónov USD bola spoločnosť zaviazaná k vývoju plavidla a prevedeniu troch demonštračných letov lode. Na vynášanie lode Dragon vyvinula SpaceX svoju vlastnú nosnú raketu Falcon 9. Dôvodom na vypísanie COTS bolo ukončenie prevádzky kozmického raketoplánu v roku 2011 a potreba rozšírenia prepravných kapacít na nízku obežnú dráhu Zeme ešte pred prvým pilotovaným letom lode Orion organizácie NASA.

 Konštrukcia lode 
náhľad|vľavo|170px|Návratový modul lode Dragon CRS po návrate z misie SpaceX COTS Demo Flight 1

Išlo o loď klasickej koncepcie s návratovým modulom umožňujúcim balistický alebo riadený návrat s využitím mierneho vztlaku telesa. Vnútri lode bol hermetický priestor s objemom 10 m³ pre max.  nákladu. Súčasťou návratového modulu bola väčšina technologických systémov lode, ako je 18 korekčných raketových motorov Draco s ťahom 400 N, avionika, napájací systém, nádrže pohonných hmôt atď. Na špici lode bol umiestnený spojovací uzol CBM. Ten bol pri štarte lode prekrytý aerodynamickým krytom. Dĺžka kabíny bola , s krytom . Maximálny priemer bol .

Okrem vlastnej návratovej kabíny bola súčasťou lode valcová nadstavba (trunk), u ktorej sa nepredpokladal spätný návrat na Zem. K tejto nadstavbe bol pripojený pár solárnych panelov a vo vnútri nadstavby bol priestor pre umiestnenie ďalšieho nákladu s objemom 14 m³ alebo až 34 m³ s rozšíreným trunkom.

Celková dĺžka lode vrátane krytu spojovacieho uzla bola okolo , maximálny priemer  a celková hmotnosť okolo 8 ton. Z toho hmotnosť prázdnej lode predstavovala , pohonné hmoty , náklad vo vnútri kabíny  a náklad v trunku až .

Loď bola vybavená tepelným štítom z materiálu PICA-X (phenolic impregnated carbon ablator), ktorý bol dimenzovaný pre návrat lode z oblastí Mesiaca a Marsu.

Vlastné pristátie bolo zabezpečené sústavou dvoch výťažných a troch hlavných padákov. Výťažné padáky, vypúšťané vo výške približne , slúžili k spomaleniu a stabilizácii pádu. Hlavné padáky s priemerom  sa otvárali vo výške  a zabezpečovali mäkké pristátie rýchlosťou 5 až 5,5 m/s. Bezpečné dosadnutie bolo zaistené aj pri zlyhaní jedného z hlavných padákov.

 Harmonogram letov 
 Misia Číslo lode Dátum štartu  Nosič/ID stupňa Štartovací komplex Hmotnosť nákladu Dátum pristátia Stav misie Poznámky SpaceX COTS Demo Flight 1 C101 8. december 2010,15:43 UTC F9 v1.0B0004 CCAFSSLC-40 Neznáma 8. december 2010,19:02 UTC Úspešná Prvý orbitálny kozmický let lode Dragon. Išlo o trojhodinový skúšobný let s testom všetkých dôležitých systémov lode a návratom na Zem. Dragon C2+ C102 22. máj 2012,07:44:38 UTC F9 v1.0B0005 CCAFSSLC-40 525 kg 31. máj 2012,15:42 UTC Úspešná Druhý skúšobný let lode Dragon, pri ktorom sa uskutočnil nácvik automatických stretávacích manévrov spojenia s Medzinárodnou vesmírnou stanicou (ISS). SpaceX CRS-1 C103 8. október 2012,00:34:07 UTC F9 v1.0B0006 CCAFSSLC-40 400 kg 28. október 2012,19:22 UTC Úspešná Prvý zásobovací let k ISS. SpaceX CRS-2 C104 1. marec 2013,15:10 UTC F9 v1.0B0007 CCAFSSLC-40 898 kg 26. marec 2013,16:34 UTC Úspešná Druhý zásobovací let k ISS. SpaceX CRS-3 C105	 18. apríl 2014,19:25:21 UTC F9 v1.1B10** CCAFSSLC-40 2 296 kg 18. máj 2014,19:05 UTC Úspešná Tretí zásobovací let k ISS. SpaceX CRS-4 C106.1 21. september 2014,05:52:03 UTC F9 v1.1B1010 CCAFSSLC-40 2 216 kg 25. október 2014,19:39 UTC Úspešná Štvrtý zásobovací let k ISS. Súčasťou nákladu bolo aj 20 laboratórnych myší. SpaceX CRS-5 C107 10. január 2015,09:47:10 UTC F9 v1.1B1012 CCAFSSLC-40 2 395 kg 11. február 2015,00:44 UTC Úspešná Piaty zásobovací let k ISS.  SpaceX CRS-6 C108.1 14. apríl 2015,20:10:41 UTC F9 v1.1B1015 CCAFSSLC-40 2 015 kg 21. máj 2015,16:42 UTC Úspešná Šiesty zásobovací let k ISS.  SpaceX CRS-7 C109 28. jún 2015,14:21:11 UTC F9 v1.1B1018 CCAFSSLC-40 1 952 kg 28. jún 2015,14:23:30 UTC (zničený) Zlyhala Mal to byť siedmy zásobovací let k ISS, ale raketa explodovala 139 sekúnd po štarte. Loď Dragon nebola zničená v dôsledku explózie, osudným sa jej stal až dopad na hladinu Atlantického oceánu. Elon Musk sa následne nechal počuť, že keby boli palubné počítače kapsule vhodne naprogramované, tak by loď pomocou svojich padákov dopad úspešne prežila.  SpaceX CRS-8 C110.1 8. apríl 2016,20:43:00 UTC F9 FT Block 2B1021.1 CCAFSSLC-40 3 136 kg 11. máj 2016,18:31 UTC Úspešná Ôsmy zásobovací let k ISS. V nehermetizovanom priestore lode Dragon bol vynesený aj experimentálny obytný modul BEAM spoločnosti Bigelow Aerospace. SpaceX CRS-9 C111.1 18. júl 2016,04:44 UTC F9 FT Block 2B1025.1 CCAFSSLC-40 2 257 kg 26. august 2016,15:47 UTC Úspešná Deviaty zásobovací let k ISS. V nehermetizovanom nákladnom priestore loď niesla dokovací adaptér IDA-2 pre modul Harmony na ISS. SpaceX CRS-10 C112.1 19. február 2017,14:39:00 UTC F9 FT Block 3B1031.1 KSCLC-39A 2 490 kg 19. marec 2017,14:46 UTC Úspešná Desiaty zásobovací let k ISS. SpaceX CRS-11 C106.2 ♺ 3. jún 2017,21:07:38 UTC F9 FT Block 3B1035.1 KSCLC-39A 2 708 kg 3. júl 2017,12:12 UTC Úspešná Jedenásty zásobovací let k ISS. Bolo to prvýkrát, kedy bola použitá už raz letená kozmická loď Dragon. SpaceX CRS-12 C113.1 14. august 2017,16:31:37 UTC F9 Block 4B1039.1  KSCLC-39A 2 910 kg 17. september 2017,14:14 UTC Úspešná Dvanásty zásobovací let k ISS. Vzhľadom na úspech letu znovupoužitej lode Dragon pri misii SpaceX CRS-11, išlo o poslednú misiu, pri ktorej bol použitý nový kus lode Dragon. SpaceX CRS-13 C108.2 ♺ 15. december 2017,15:36:09 UTC F9 FT Block 3 ♺B1035.2  CCAFSSLC-40 2 205 kg 13. január 2018,15:37 UTC Úspešná Trinásty zásobovací let k ISS. Bolo to druhýkrát, kedy bola použitá už raz letená kozmická loď Dragon a zároveň prvýkrát, kedy bol pri lete v rámci CRS použitý už letený prvý stupeň. SpaceX CRS-14 C110.2 ♺ 2. apríl 2018,20:30:38 UTC F9 Block 4 ♺B1039.2 CCAFSSLC-40  2 647 kg 5. máj 2018,19:03 UTC Úspešná Štrnásty zásobovací let k ISS. SpaceX CRS-15 C111.2 ♺ 29. jún 2018,09:42:41 UTC F9 Block 4/5 ♺B1045.2 CCAFSSLC-40  2 697 kg 3. august 2018,22:17 UTC Úspešná Pätnásty zásobovací let k ISS. V hermetizovanej časti lode Dragon bol umiestnený aj robot CIMON, ktorý sa podľa Airbusu stal prvým robotom s umelou inteligenciou vo vesmíre. SpaceX CRS-16 C112.2 ♺ 5. december 2018,18:16:16 UTC  F9 Block 5B1050.1 CCAFSSLC-40  2 573 kg 14. január 2019,05:12 UTC Úspešná Šestnásty zásobovací let k ISS. SpaceX CRS-17 C113.2 ♺ 4. máj 2019,06:48 UTC  F9 Block 5B1056.1 CCAFSSLC-40  2 482 kg 3. jún 2019,21:52 UTC Úspešná Sedemnásty zásobovací let k ISS. SpaceX CRS-18 C108.3 ♺ 25. júl 2019,22:01:56 UTC  F9 Block 5 ♺B1056.2 CCAFSSLC-40  2 312 kg 27. august 2019,20:20 UTC Úspešná Osemnásty zásobovací let k ISS. Išlo o prvý let s už dvakrát použitou loďou Dragon. SpaceX CRS-19 C106.3 ♺ 5. december 2019,17:29:24 UTC F9 Block 5B1059.1 CCAFSSLC-40  2 617 kg 7. január 2020,15:41 UTC Úspešná Devätnásty zásobovací let k ISS.  SpaceX CRS-20 C112.3 ♺ 7. marec 2020,04:50:31 UTC F9 Block 5 ♺B1059.2 CCAFSSLC-40  1 977 kg 7. apríl 2020,18:50 UTC Úspešná Dvadsiaty a zároveň posledný zásobovací let Dragonu prvej generácie k ISS. Od misie CRS-21 začala tieto lety zabezpečovať modernejšia nákladná verzia Cargo Dragon.

 Poznámky 

 Iné projekty 

 Externé odkazy 
 Oficiálna stránka lode Dragon  
 Stránka lode Dragon v encyklopédii Space 40 

 Zdroj 

Kategória:Nákladné kozmické lode
Kategória:SpaceX